VARAAIT
Tere tulemast vaatama "Varaaita"!
Piiblis kasutatakse palju pilte, tähendamissõnu ja piltlikke võrdumeid
Jeesuski tegi seda.
Samas esitab see Piibli lugejaile väljakutse -
kuidas neid küll tõlgendama peaks?
Või kui täpselt peaks neid tõlgendama?
Paljude kogemus on selline, et neist lugudest ei saada aru -
kui palju ka neid ümber ei seletataks.
Jeesus tõi külvaja tähendamissõnas esile põhimõtte,
mis aitab meil paremini mõista Tema poolt kasutatud võrdpilte.
Kõik saab alguse suhtumisest.
Kui oleme avatud suhtumisega Jeesuse sõnade suhtes;
kui tahame neist tõesti aru saada
ja jätta kõrvale kõik omapoolsed takistused,
siis need ka avanevad meile
ning me mõistame, mida Jeesus nendega öelda tahab.
Üks võrdlus, mille Jeesus toob, on Ta enda elust
ja see on õpetus uuestisünnist.
Seegi on võrdluspilt.
Tahan vägagi rõhutada seda,
sest sageli hakkab uuestisünd elama kui omaenda elu.
Kuid tegelikult on tegu võrdlusega.
Võrdlusega sellest, kuidas inimene saavutab ühenduse Jumalaga.
Johannese 3: "Aga variseride hulgas oli inimene nimega Nikodeemos,
üks juutide ülemaid
Ta tuli ühel ööl Jeesuse juurde ja ütles talle:
Rabi, me teame, et sa oled Jumala juurest tulnud Õpetaja,
sest keegi ei suudaks teha neid tunnustähti, mida sina teed,
kui temaga ei oleks Jumal.”
Huvitav olukord.
See Nikodeemus oli suure nõukogu sanhedrin liige,
mis oli juutide kõrgeim kohtuüksus ja kuhu kuulus 70 liiget.
Ta oli eeldavasti ka üks kolmest Jeruusalemma rikkaimast ülikust,
kes vastutas muide kogu veesüsteemi eest linnas.
Nikodeemus oli ääretult andekas ja ka äärmiselt rikas,
sest temasugused noored mehed pääsesid harva sinna nõukogusse.
Oma usulistelt vaadetelt oli ta variser,
mistõttu temalt ka oodati tõelist Jumala tundmist.
Hiljem see sama mees kaitses Jeesust.
See on Johannese 7. peatükis,
aidates ka hiljem matta Jeesuse ihu.
Kuid miks tuli Nikodeemus Jeesuse juurde just öösel?
Kartis ta oma maine või positsiooni pärast?
Või polnud tal lihtsalt päeval aega sellise vestluse jaoks?
Või olid Jeesuse päevad nii tihedad,
et Tal polnud päeval selliseks jutustamiseks aega?
Eeldavasti siiski mitte.
Küsimus oli pigem paasapühades,
mille ajal peeti Issanda auks püha valvamisööd.
2. Moosese 12:42 räägib sellest.
Selle raames peeti ka haritud rabide vahel
kahe tunnistaja juuresolekul poolametlikke väitlusi.
Nii et, eeldavasti oligi siin tegu taolise väitlusega,
Nikodeemus tahtis vestelda Jeesusega
kui rabi rabiga.
Mis puutus ta suhtesse Jumalaga,
siis ta oli omadega otsimise- ja küsimuste esitamise faasis.
Ta tahtis teada, mis on tõde, isegi, et oli ise õppinud rabi.
Nii vestleski Nikodeemus Jeesusega paaspühade ööl,
pöörates esmalt tähelepanu Jeesuse tehtud imedele.
Nii, nagu iga õppinud juut oleks seda teinud.
Ta tahtis läheneda kogu loole õpetuslikust vaatevinklist lähtuvalt,
kuid Jeesus ei hakanud arutlema selle üle, on Ta Jumalast või mitte?
Ta nägi hoopis oma vestluskaaslase südant;
tema sügavaimat probleemi,
haarates sellest kinni.
Ta nägi, et see mees otsib Jumalat.
Jeesus tajus selle ära.
Nii võib ka võtta Nikodeemuse sõnu, millega ta Jeesusele lähenes,
otsekui näitena.
Meil kõigil on oma võtted või viisid, mille abil tulla Jeesuse ja Jumala ligi.
See võib olla mõni õpetusega seotud küsimus
stiilis: "Tahaksin küsida selle teema kohta."
Või tegu võib olla haigusega, millest tahetakse terveks saada.
Tegu võib olla ka majandusliku raskusega,
mille osas soovime, et Jumal lahendaks selle.
Või on need lähisuhete probleemid või mõne inimese mure.
Mu sõber Tuomo on andnud loa jagada tema lugu teistega.
Tuomo oli noor, abielus tudeng, kelle naine sai korraga usklikuks.
Nii tuli Tuomo kord mu ukse taha ja küsis:
"Kas me võiks mu naise eest paluda, sest tal on rasked ajad.
Ta sai usklikuks."
Palusime siis koos ta naise eest,
peale mida küsisin Tuomo käest: "Aga kuidas su endaga lood on?
Kas tahaksid ka anda oma elu Jeesusele?",
mispeale Tuomo vastas: "No selle pärast ma tegelikult tulingi."
Nii põlvitasime voodi ette maha ja Tuomo kutsus Jeesuse ka oma ellu,
olles täna veel endiselt Jeesuse oma.
See kõik toimus kümneid aastaid tagasi.
Et siis, tema puhul oli küsimus kogu loo esitlusviisis.
Õnneks näeb Jumal väliskestast kaugemale
ja tunneb hästi me südant ning vajadusi.
Sageli pareminigi veel, kui me ise.
Teine asi, mida tahan öelda, on see, et see võrdluspilt kinnitab seda.
"Jeesus vastas talle: Tõesti, tõesti, ma ütlen sulle,
kes ei sünni ülalt, ei või näha Jumala riiki.”
Nikodeemos ütles talle:
Kuidas saab inimene sündida, kui ta on vana?
Ega ta saa ju minna tagasi oma ema üska
ja teist korda sündida?”"
Vaimsete asjade puhul on oluline kasutada võrdluspilte,
sest oma loomu poolest me ei mõista neid ilma nendeta.
Need lihtsalt ei jõua meile kohale.
Seetõttu võrdleski Jeesus vaimse elu sündi -
suhte sündi Jumalaga,
maise sünniga.
Sest maise sünni olemus oli kõigile teada.
Ja ometi ei mõistnud Nikodeemus seda koheselt.
Küll aga sai ta aru,
et kogu loo otsene tõlgendamine oli võimatu.
Ema üsasse polnud võimalik uuesti tagasi minna.
Ometi on Jeesuse sõnul ülalt sündimine vältimatu.
Ilma selleta ei saa keegi päästetud, suhtesse Jumalaga, jõuda taevasse
ja saada Jumala sõbraks.
Saada oma patud andeks.
Uuestisünd on vaid pilt vaimse elu sünnist inimese sisemuses.
Mu meelest on seda oluline rõhutada, kuna vahel hakkab see elama oma elu
Seetõttu peame kõrvaldama oma vaimsest kõnepruugist
nö kaanani keele,
mis kõlab küll kangesti vaimulikult, kuid millest keegi aru ei saa.
Kuid mis see uuestisünd siis on?
Jeesus ütleb Johannese 3:5-7: Tõesti, tõesti, ma ütlen sulle,
kes ei sünni veest ja Vaimust, ei saa minna Jumala riiki.
Lihast sündinu on liha, ja Vaimust sündinu on vaim.
Ära imesta, et ma sulle ütlen: Te peate sündima ülalt!"
Jeesus tõi siin mängu uue pildi.
Sündimise veest ja vaimust.
Veest sündimine peegeldab seesmist pesemist, puhastumist,
mida lubatakse inimesele näiteks kristliku ristimise kaudu.
Vaimne sünd käib läbi Püha Vaimu,
kui inimene usub ja võtab Jeesuse oma Päästjana vastu.
Nende piltidega andis Jeesus mõista,
et ülalt sündimine ja Jumala lapseks saamine -
Jumala suhtesse sündimine,
tähendab oma olemuselt puhastumist oma pattudest,
tehes seda läbi usu Jeesusesse.
Jeesus ütles, et ilma taolise puhastumiseta,
mida nö veega pesemine sümboliseerib
ja ilma usuta, mida Vaimust sündimine sümboliseerib,
on võimatu pääseda taevariiki.
Kui mõelda patu olemusele,
siis on selge, et iga omasugune toob esile omasuguseid.
Hobusest sünnivad hobused, lambast lambad ja ahvist ahvid.
Nii sünnivad ka patusest inimesest patused inimesed.
Inimene ei saa iseenesest tuua esile vaimset olendit.
Ainuüksi Jumal saab seda teha.
Jeesuse sõnul peaks see olema iseenesestmõistetav.
Me pole ise võimelised sündima vaimselt.
Mitte keegi ei muutu hobuseks seetõttu, et ta käib palju hobusetallis.
Ja kuigi see on nüüd mage võrdlus, siis las ta olla -
keegi ei muutu hamburgeriks vaid seetõttu,
et ta käib tihti McDonaldsis.
Ka ei saa kellestki kristlast vaid seetõttu, et ta käib kirikus
või praktiseerib muul moel kristlikku eluviisi.
Kristlaseks peab sündima uuesti läbi Jumala Vaimu.
Mida uuestisünd ei tähenda?
Jeesus ütleb selle kohta järgmist:
"Tuul puhub, kuhu ta tahab,
ja sa kuuled ta häält, kuid ei tea, kust ta tuleb ja kuhu läheb.
Niisamuti on kõigiga, kes on sündinud Vaimust.”
Jeesus võrdleb inimese sees toimuvat uuestisündi
tuulega.
Räägime hetkel jälle võrdlustes.
Kreekakeelne sõna "pneuma" tähendab nii tuult kui vaimu.
Me ei näe tuult, kuid me kogeme selle tagajärgi.
Me näeme tuule liikumist vaid tänu sellele,
kui näeme puid õõtsumas või pilvi liikumas.
Nii ei näe me ka Püha Vaimu, küll aga Tema tegevuse tagajärgi.
Me teame, et tuul puhub, kuna me tunneme seda.
Nõnda samuti,
nähes Püha Vaimu mõjutusi mõne inimese elus,
võime ka järeldada et ta on ülalt uuestisündinud;
ta on astunud suhtesse Jumalaga ja ta on saanud oma patud andeks.
Ta on nüüd ühenduses Jumalaga.
Me võime panna Püha Vaimu töö inimeses
otsekui raami ja öelda:
"Vot nii peab saama usklikuks ja ainuüksi nii!"
"Ainuüksi sellel altaril võib saada õigel moel usklikuks."
Uuestisünd ei sõltu me tunnetest, kogemustest, kirikust
või sellest, mil moel oleme tulnud Jumala juurde.
Usklikuks võib saada mitmel erineval moel.
Tean inimesi, kes on saanud usklikuks dušši all või saunas.
Ka kiriku altaril, autos, bussis ja kus iganes veel.
Kõige olulisem on see, et Püha Vaim tuleks inimese sisse
sel hetkel, kui ta hakkab uskuma Jeesusesse.
Püha Vaim me sees tingib selle,
et me igatseme osaduse järele teiste kristlastega,
et meis tekkib tahe lugeda Piiblit ja palvetada.
Sellest kõigest võibki laias laastus järeldada,
et inimene on sündinud Pühast Vaimust.
Samas ükski selline kogemus ei määra veel ära, et nüüd ongi nii.
Ei ole olemas ühtki sellist ühist, välist märki,
mis peaks kõigil kindlasti olema, et olla uuestisündinud.
Ei, sest Jumal kohtub inimestega eriviisidel.
Ta võib tulla väga vaikselt või tormiliselt.
See on Jumala ja inimese vaheline asi,
kuidas see kõik sünnib.
Samas aga, kui ikka inimene ei taha kunagi palvetada
või veeta koos teiste kristlastega aega ega lugeda Piiblit,
siis tasuks ehk tõesti küsida,
kas see inimene ikka on uuestisündinud?
Ükskõik, kui uskliku muljet ta ka ei püüaks jätta.
"Nikodeemos kostis: Kuidas see on võimalik?”
Jeesus vastas talle:
Sina oled Iisraeli õpetaja, ja ei tea seda?
Tõesti, tõesti, ma ütlen sulle,
meie räägime, mida teame, ja tunnistame, mida oleme näinud,
ja ometi ei võta teie meie tunnistust vastu.
Te ei usu mind juba siis, kui ma räägin maistest asjadest,
kuidas te usuksite siis, kui ma teile räägiksin taevaseid asju?”
Ja ometi ei ole keegi läinud üles taevasse peale Inimese Poja,
kes on tulnud taevast alla."
Nikodeemus küsis taaskord,
et kuidas ikka see ülalt sündimine peaks võimalik olema?
Ja Jeesus ei vasta ikka veel otse, kuidas see kõik käib.
Nikodeemus oleks pidanud seda teadma,
kuna Vana Testament räägib palju Messiast
ja nii Tema kui Püha Vaimu tööst.
Nikodeemus esindas Iisraeli religioosset eliiti.
Ka Soomes on palju inimesi, kes peaksid seda teadma.
Seda siis, kuidas inimene uuesti sünnib.
Ometi on see üha enamate jaoks tõeline raketiteadus.
Kahju küll.
Rääkides mitmuses ja nö "meie tunnistusest",
viitas Jeesus ilmselgelt Jumala kolmainsusele.
Teatud ringkondades on ütlus:
"Kui te ei usu mind, kui ütlen teile, kuidas taevad liiguvad,
kuidas te siis saate uskuda mind,
kui ütlen teile, kuidas taevasse minna?"
See, mida Jeesus räägib maailma sünnist, loomisest
ja pattu langemisest või ka Noast,
on sama usaldusväärne kui see,
mida Ta räägib armust ja andeksandmisest
ning suhte sünnist Jumalaga.
Kogu uuestisünni võti peitub Jeesuse isikus.
Ainuüksi Tema kaudu on võimalik sündida uuesti ülalt.
Ainuüksi Tema kaudu saame me ühenduse Jumalaga.
Me ei pääse taevasse omaenese jõust,
mistõttu ta tuligi taevast alla maa peale,
et surra meie eest.
Jeesus ütles: "Ja nõnda nagu Mooses ülendas kõrbes vaskmao,
nõnda peab ülendatama Inimese Poeg,
et igaühel, kes usub, oleks temas igavene elu."
Siin Jeesus ütlebki, kuidas käib inimese uuestisünd.
Ta võttis ühe Vana Testamendi ajaloolise loo
ja sidus sellega kogu uuestisünni õpetuse.
Õpetuse selle kohta, kuidas inimene saaks ühendusse Jumalaga.
Ennist mainitud kirjakoht pärineb 4. Moosese 21:4-9.
Iisraellased nurisesid Jumala vastu
ja ütlesid: "Koguaeg see üks ja sama halb toit!"
Selle karistuseks läkitas Jumal neile mürkmadusid,
kelle hammustusse suri palju inimesi.
Olles mõistnud, et nad olid rahvana teinud pattu Jumala vastu,
palusid nad, et Mooses palvetaks, et Jumal kõrvaldaks need maod,
et inimesed ei sureks enam.
Jumal aga ei kõrvaldanud neid madusid,
vaid käskis Moosesel teha vaskmao, asetama selle ridva otsa
ja tõstma selle nii kõrgele, et kõik seda näeksid.
Sest see pidavat päikese käes kenasti paistma.
Iga mao poolt hammustada saanud inimene,
kes vaatas selle vaskmao peale,
ei surnud selle mao mürgi peale,
mis oli hammustuse kaudu ta ihusse tulnud.
Mürgised maod sümboliseerivad pattu.
Piiblis kohe vägagi sageli.
Patt tuleb me patususest.
Meiegi nuriseme Jumala suhtes, öeldes: "Koguaeg see halb toit!
Koguaeg muudkui see Piibel!
Kas tõesti siis muud polegi, kui vaid see Piibel?"
Patt hävitab nii maises kui igavikulises mõttes.
Jumal on lahendanud selle selliselt, et Ta ei kõrvalda pattu me elust,
vaid Ta pakub meile selle asemel asendust.
Nii nagu Mooses pidi tegema vaskmao,
kes oli välimuselt samasugune nagu see mürgine madu
ja panema selle ridva otsa,
et inimesed seda vaadates pääseksid surmast,
nõnda tõsteti ka Jeesus ristile
ja Piibel ütleb, et Ta sai patuks meie eest.
Kui inimene näeb pattu - neid patumadusid oma elus
ja vaatab nende pealt kahetsedes Jeesusele,
siis patt ja sellest lähtuv mürk ei hävita inimest
ega vii teda hukatusse.
Uuestisünd leiab aset sel hetkel,
kui inimene mõistab, et ta on teinud pattu -
kui ta näeb neid patumadusid oma elus
ja usub, et Jeesus on lepitanud ta patud
Kolgata keskmisel ristil.
Osa seal kõrbes olnud inimesi vaatasid selle mao peale
ja teised jälle mitte.
Need kes vaatasid, ka pääsesid surmast.
Kes aga ei vaadanud, mõeldes: "Eks neid probleeme ole ikka olnud,
aga ega ma veel seepärast hakka mingit vaskmadu vahtima!",
nende aeg ja energia kulus nende madudega võitlemisele
ja lõpuks nad surid ikkagi selle maomürgi kätte.
Sama on ka meiega.
Me võime vaadata oma pattude keskelt Jeesuse peale,
kes sai patuks meie eest ja löödi ristipuule.
Nüüd aga piiblisalm, mida enamus inimesi teavad:
"Sest nõnda on Jumal maailma armastanud,
et ta oma ainusündinud Poja on andnud,
et ükski, kes temasse usub, ei hukkuks,
vaid et tal oleks igavene elu.
Jumal ei ole ju läkitanud oma Poega maailma,
et ta kohut mõistaks maailma üle, vaid et maailm tema läbi päästetaks."
Jeesuse lepitustöö puudutab kogu maailma ja selle inimesi.
Jumal on lepitanud kõik patud, mida inimesed on eales teinud.
Tee Jumala juurde on valla igaühe jaoks - ka sinu jaoks.
Inimene, kes loodab Jeesuse peale, pärib igavese elu
ega sure igaveses hävingus.
See ongi see põhjus, miks Jeesus maailma tuli.
Kui loodad Jeesuse lepitustöö peale, saab sinust Jumala laps
ja sa saad ühenduse Jumalaga.
Sa sünnid ülalt ja saad usklikuks, omades lähedast suhet Jumalaga.
Seistes Jumala palge ees me ei saa vaid omast jõust hakkama.
Ka ei aita meid see, kui me ema või isa on usklikud,
või kui me õed-vennad on usklikud.
Ka pole kasu sellest, kui oleme ristitud, aga me siiski ei usu
Ka pole kasu sellest, et oleme teinud kirikule annetusi,
või olnud kaasas vaimulikus töös.
Meid ei päästa mitte miski muu, kui meie kõrval seisev Jeesus,
kes ütleb: "Seda inimest ma tunnen,
sest ta on nii sageli toetunud mu lepitustööle.
Ma tunnen teda.
Ta pääseb taevasse,
sest ma olen maksnud kõigi ta pattude- ja vigade eest."
Me pääseme ainuüksi tänu suhtele Jeesusega.
Kui sa näed patumadusid omaenda elus,
siis sul on kiusatus pöörata kogu oma tähelepanu
neile madudele - oma patule.
Ja siis sa üritad omaenese jõus...
Muudkui üritad ja üritad lõpetada joomist, porno vaatamist,
tagarääkimist ja mida iganes muud,
aga sa ei suuda, langedes ikka ja jälle tagasi.
Kuid Jumala vastus on:
on vaid üks asi, mis vabastab meid neist madudest -
pöörata oma pilk nende madude pealt Jeesuse peale.
Sest nõnda on Jumal maailma armastanud,
et ükski, kes temasse usub - Tema peale vaatab,
saaks oma patud andeks.
See on see, milles peitub me lootus kõigi me pattude suhtes.
Kui usud, et Jeesus on lepitanud su patu,
oled ka uuestisündinud ja saad ühenduse Jumalaga.
Ning Püha Vaim tuleb samuti su ellu.
Palugem üheskoos.
Jeesus, me täname Sind,
et tahad sünnitada usku nii me elus kui sisemuses.
Sa tahad kinkida meile suhte ja ühenduse iseendaga.
Mu palve on, et kõnetaksid igat me vaatajat
ja kutsuks teda Püha Vaimu läbi enese juurde.
Anna talle armu vaadata oma pattude pealt Sinu peale
Aitäh Jeesus, et vastad
ja et oled armuline ning ustav.
Jeesuse nimel, aamen.
Tore, et olid meiega.
Jätkame sama sarjaga juba järgmine kord.
Kui soovid toetada TV7 tööd, võid helistada 900 1777 (hind 7. eur),
või teha pangaülekande, leides me andmed www.tv7.ee
Nii et, jätkame järgmisel korral
ja seniks rohkelt õnnistusi ning kõike head!
Tõlge: Anne-Ly Raukas